Илсур Садыйковның хатыны: “Үзегезне һәм якыннарыгызны саклагыз!” Танылган режиссерны соңгы юлга озаттылар (ФОТО)

	Бүген Казанда режиссер Илсур Садыйковны соңгы юлга озаттылар. Шәһәрнең 7нче хастаханәсе янына Илсур әфәнденең күпсанлы хезмәттәшләре, туганнары, дуслары җыелды. Соңыннан ритуаль хезмәт автомобиле Азнакай районына кайтып китте. Илсур Садыйков бүген шунда җирләнәчәк.	 Тантаналы озатулар булмады. Урыны һәм вакыты ул түгел. Шулай да, кайбер хезмәттәшләре Илсур Садыйков турында җылы сүзләрен әйтте. Аның югары профессионал булуын һәм кешелекле сыйфатлары турында сөйләделәр. ТНВ җитәкчесе һәм Татарстанның Журналистлар берлеге рәисе Илшат Әминов, “Татарстан” дәүләт телерадиокомпаниясе җитәкчесе Фирдүс Гыймалтдинов, ТНВның Яңалыклар бүлегеннән Светлана Спирина һәм Сәрия Хәбибуллина чыгыш ясады.  
	---	
Матбугат.ру

	№ --- | 09.11.2020	


